Ole F. Bergan

Ole Ferdinand Bergan (født 30. oktober 1876 i Våle, død 21. juni 1956 i Tønsberg) var en norsk forretningsmann og oppfinner. Han var blant pionerene innen biltrafikk og bilomsetning i Vestfold, men er i dag best kjent som oppfinneren av den moderne ryggsekken med meis, «Bergans meis».Artikkelen «Ole F Bergan» i Norske biografisk leksikon

 «Bergans meis» 
Det var under en jakttur i Skrimfjella i 1908 at ideen ble unnfanget. Bergan bøyde en briskekvist og formet den etter ryggen for å gi skikkelig passform. I ettertid videreutviklet han meisen og skiftet brisken med lette stålrør og remmer. Ole F. Bergan (sykkelreparatør/fabrikant i Tønsberg) gjorde en rekke oppfinnelser og tok ut 45 patenter. Blant de som  kan nevnes er den første step in/step out skibinding, elektrisk harpun til hvalfangst, tømmerslede med brems og en ventilløs forbrenningsmotor.

Christiania-grossereren Sverre Young så potensialet i Ole F. Bergans oppfinnelse. Etter et par års samarbeid med Ole kjøpte han patentet for kr. 1 500. Young gjorde like etterpå en stor handel med den tsjekkoslovakiske hær og dro ens ærend til Tønsberg for å dele utbyttet. Ole F. Bergan avslo med ordene: En handel er en handel.

Ole Ferdinand Bergans oppfinnelse la grunnlaget for Bergans Meis og Ryggsæk, senere Bergans Fritid AS.

 Referanser 

 Kilder 
 Bergans 1908–2008 Brosjyre fra Bergans of Norway

Kategori:Norske oppfinnere
Kategori:Personer fra tidligere Re kommune
Kategori:Personer fra Tønsberg kommune